
DR 30.11.2005 25 

 

balik replika, dokumen dan khazanah warisan supaya mereka dapat kembalikan 
kepada negara kita.   

Tentang Yang Berhormat bagi Larut bertanya usaha-usaha Kraf tangan 
Malaysia dalam memajukan industri batik dan songket.  Usaha-usaha yang 
dilaksanakan oleh Kraftangan Malaysia di peringkat domestik adalah: 

(i) promosi bertema; 

(ii) promosi in-store di pusat membeli belah, destinasi 
pelancongan dan hotel-hotel; dan 

(iii) penyertaan dalam pameran perdagangan. 

Hasil daripada usaha promosi di peringkat domestik sebanyak RM33 juta telah 
dijana pada tahun 2003 dan telah meningkat kepada RM39.7 juta pada tahun 2004 
untuk batik. 

Tuan Haji Ismail bin Haji Abd. Muttalib:  [Bangun] 

Tuan Pengerusi [Datuk Lim Si Cheng]:  Yang Berhormat bagi Maran 

Dato’ Wong Kam Hoong:  Saya habiskan ini dahulu.  Di peringkat 
antarabangsa pula produk batik dan songket dijual di pameran perdagangan dan 
promosi in-store.  Di samping itu juga diperkenalkan teknologi baru seperti penggunaan 
mesin  dan bantuan komputer untuk menghasilkan rekaan batik.  Mesin ini 
mempercepatkan pengeluaran kain batik.  Kraf tangan juga telah membeli mesin 
‘jacquard power loom’ dan diubahsuai untuk mempercepatkan pengeluaran kain 
songket. 

Mesin ini boleh dimanfaatkan oleh pengusaha.  Kraf tangan Malaysia juga 
telah mewujudkan Pusat Inovasi Batik di Kelantan dan Pusat Inovasi Tenunan Malaysia 
di Terengganu sebagai pusat rujukan kepada pengusaha.  Antara aktiviti yang 
dijalankan adalah bengkel pembangunan produk dan lain-lain. 

Tuan Haji Ismail bin Haji Abd. Muttalib:  Terima kasih Tuan Pengerusi, 
terima kasih Timbalan Menteri.  Saya hendak tanya sikit tentang kraf tangan.  Ini juga 
merupakan budaya bangsa, khususnya orang Melayu ataupun Islam iaitu tentang 
tulisan jawi ataupun tulisan khat.  Saya perhatikan tidak banyak usaha yang dibuat oleh 
kementerian ini dalam kita mempertahankan martabat tulisan jawi.  Kalau beberapa 
minggu yang lepas kita dihebohkan dengan pelajar-pelajar tidak boleh membaca, 
menulis dan mengira dan saya sebenarnya semalam hendak bercakap tentang perkara 
ini. 

Saya ingin bertanya dengan kementerian dan mungkin ini terlibat sama 
dengan Kementerian Pelajaran, sejauh mana pihak Kementerian Kebudayaan, 
Kesenian dan Warisan ini cuba mempertahankan martabat tulisan jawi yang saya kira 
telah semakin hapus.  Kalau kita lihat dahulu kita ada akhbar jawi dan hari ini kalau kita 
lihat Utusan Melayu atau Utusan Zaman hanya ada seminggu sekali sahaja.  Saya 
minta supaya kementerian ini memberikan penjelasan kepada kita, apakah usaha-
usaha yang telah dibuat oleh pihak kementerian dalam mempertahankan budaya 
tulisan jawi ini khusus orang-orang Melayu, orang-orang Islam di mana kalau kita lihat 
ramai daripada pengusaha-pengusaha yang terlibat dalam mengeluarkan, 
menghasilkan kraf tangan yang berupa khat, tulisan ini dan nilainya amat tinggi, bukan 
sahaja di kalangan kita orang Melayu, orang Islam tetapi di seluruh dunia.  Bahkan ini 
boleh kita lihat dalam bentuk-bentuk bangunan, di masjid, di bangunan-bangunan 
kerajaan dan di bangunan-bangunan terutama di negara-negara Arab dan sebagainya. 

Jadi, saya bimbang kerana sebagai orang Islam, sebagai orang Melayu, 
tulisan jawi adalah merupakan tulisan utama dan merupakan tulisan bagi al-Quran, 
Hadis yang perlu diketahui oleh seluruh orang Islam ataupun orang Melayu.  Saya 
bimbang kita persoalkan masalah keruntuhan moral, akhlak pelajar-pelajar, disiplin 
pelajar yang merosot, sedangkan banyak ilmu, banyak pengetahuan, pendidikan yang 
boleh kita dapat daripada al-Quran dan Hadis. 

Kalau pelajar-pelajar kita tidak boleh membaca jawi, sudah tentulah mereka 
tidak akan dapat lebih banyak ilmu, walaupun dalam tulisan rumi juga terdapat ilmu-
ilmu yang lain.  Saya minta supaya kerajaan memberikan perhatian khusus kepada 
kementerian ini.  Tidak guna kita pertahankan budaya-budaya yang dari segi tarian, 



balik replika, dokumen dan khazanah warisan supaya mereka dapat kembalikan kepada negara kita. Tentang Yang Berhormat bagi Larut bertanya usaha-usaha Kraf tangan Malaysia dalam memajukan industri batik dan songket. Usaha-usaha yang dilaksanakan oleh Kraftangan Malaysia di peringkat domestik adalah: (i) promosi bertema; (ii) promosi in-store di pusat membeli belah, destinasi pelancongan dan hotel-hotel; dan. (iii) penyertaan dalam pameran perdagangan. Hasil daripada usaha promosi di peringkat domestik sebanyak RM33 juta telah dijana pada tahun 2003 dan telah meningkat kepada RM39.7 juta pada tahun 2004 untuk batik. Tuan Haji Ismail bin Haji Abd. Muttalib: [Bangun]. Tuan Pengerusi [Datuk Lim Si Cheng]: Yang Berhormat bagi Maran. Dato' Wong Kam Hoong: Saya habiskan ini dahulu. Di peringkat antarabangsa pula produk batik dan songket dijual di pameran perdagangan dan promosi in-store. Di samping itu juga diperkenalkan teknologi baru seperti penggunaan mesin dan bantuan komputer untuk menghasilkan rekaan batik. Mesin ini mempercepatkan pengeluaran kain batik. Kraf tangan juga telah membeli mesin 'jacquard power loom' dan diubahsuai untuk mempercepatkan pengeluaran kain songket. Mesin ini boleh dimanfaatkan oleh pengusaha. Kraf tangan Malaysia juga telah mewujudkan Pusat Inovasi Batik di Kelantan dan Pusat Inovasi Tenunan Malaysia di Terengganu sebagai pusat rujukan kepada pengusaha. Antara aktiviti yang dijalankan adalah bengkel pembangunan produk dan lain-lain. Tuan Haji Ismail bin Haji Abd. Muttalib: Terima kasih Tuan Pengerusi, terima kasih Timbalan Menteri. Saya hendak tanya sikit tentang kraf tangan. Ini juga merupakan budaya bangsa, khususnya orang Melayu ataupun Islam iaitu tentang tulisan jawi ataupun tulisan khat. Saya perhatikan tidak banyak usaha yang dibuat oleh kementerian ini dalam kita mempertahankan martabat tulisan jawi. Kalau beberapa minggu yang lepas kita dihebohkan dengan pelajar-pelajar tidak boleh membaca, menulis dan mengira dan saya sebenarnya semalam hendak bercakap tentang perkara ini. Saya ingin bertanya dengan kementerian dan mungkin ini terlibat sama dengan Kementerian Pelajaran, sejauh mana pihak Kementerian Kebudayaan, Kesenian dan Warisan ini cuba mempertahankan martabat tulisan jawi yang saya kira telah semakin hapus. Kalau kita lihat dahulu kita ada akhbar jawi dan hari ini kalau kita lihat Utusan Melayu atau Utusan Zaman hanya ada seminggu sekali sahaja. Saya minta supaya kementerian ini memberikan penjelasan kepada kita, apakah usaha- usaha yang telah dibuat oleh pihak kementerian dalam mempertahankan budaya tulisan jawi ini khusus orang-orang Melayu, orang-orang Islam di mana kalau kita lihat ramai daripada pengusaha-pengusaha yang terlibat dalam mengeluarkan, menghasilkan kraf tangan yang berupa khat, tulisan ini dan nilainya amat tinggi, bukan sahaja di kalangan kita orang Melayu, orang Islam tetapi di seluruh dunia. Bahkan ini boleh kita lihat dalam bentuk-bentuk bangunan, di masjid, di bangunan-bangunan kerajaan dan di bangunan-bangunan terutama di negara-negara Arab dan sebagainya. Jadi, saya bimbang kerana sebagai orang Islam, sebagai orang Melayu, tulisan jawi adalah merupakan tulisan utama dan merupakan tulisan bagi al-Quran, Hadis yang perlu diketahui oleh seluruh orang Islam ataupun orang Melayu. Saya bimbang kita persoalkan masalah keruntuhan moral, akhlak pelajar-pelajar, disiplin pelajar yang merosot, sedangkan banyak ilmu, banyak pengetahuan, pendidikan yang boleh kita dapat daripada al-Quran dan Hadis. Kalau pelajar-pelajar kita tidak boleh membaca jawi, sudah tentulah mereka tidak akan dapat lebih banyak ilmu, walaupun dalam tulisan rumi juga terdapat ilmu- ilmu yang lain. Saya minta supaya kerajaan memberikan perhatian khusus kepada kementerian ini. Tidak guna kita pertahankan budaya-budaya yang dari segi tarian,